dh-unibe/image-text_koenigsfelden-charters-post-1500 huggingface dataset:
Allen, die disen brief sehen ✳ oder hoͤren, ✳ kûnd ich, ✳ Jacob von Rifferswile, ✳ burgˀ ze Brēgarton, ✳ das ich der erwirdigen frowen, ✳ frowen Hedwig, ✳ ebtischin ze Kûngsvelt, ✳ ze des selben gotzhus wegen ✳ ze choͧffenne han gegeben zwei guͤtˀ, sint gelegen
ze Lûpliswalt, ✳ vûr lidig eigen ✳ umb vierzehen march loͤtigs silbˀs Zûrich gewicht, ✳ dû geltent sechthalb stuk, ✳ das
ein buwet ✳ Chuͦnrat der Chambˀ ✳ un̄ das ander guͦt ✳ ✳ der Sporer. ✳ ouch bin ich des guͦtes alklich gewˀt, ✳ und han das guͦt
dem erberen hˀren, ✳ hˀn Walthˀ, dem tegan vō ✳ Windesch, uf gegeben ✳ ze der vor genanden ebtischin wegen nach unsˀre stat gewonheit. ✳ und dur mer sichˀheit des vorgenanden choͧfs stette ze behaltēne ✳ han ich unsˀ burgˀ, ✳ wan ich eigens ingesigel nùt han,
gebetten umb ir ingesigel. ✳ wir, ✳ ✳ der schulthezze, ✳ ✳ der rât, ✳ und die burgˀ vō Brēgarten, ✳ verjehen an disem brief
un̄ sin oͧch andˀs nùt wer, ✳ wan das wir sahen ✳ und hòrten, ✳ das Jacob vō Riffˀswile, unsˀ burgˀ, verjach vor uns offenlich ✳ un̄
sin oͧch andˀs nût wˀ, ✳ wan das er, als vorgeseit ist, ✳ vor uns vˀjach, ✳ er hette zwei guͤtˀ ze Lûpliswalt ✳ vûr lidig eigen vˀchoͧffet ✳ ✳ dˀ
vorgenanden ebtischin ✳ umb viercehen march silbˀs, ✳ un̄ wˀ ouch des guͦtes gewˀt, ✳ un̄ gab dû guͤtˀ ûf an des vorgenanden hˀn Walthers hant, des tegans, ✳ ze der vorgenanden ebtischin ✳ un̄ des gotzhus wegen von Kûngsvelt, ✳ un̄ das dis ufgeben ✳ un̄ dù vergicht der eigenschaft der vˀchoͧften guͤtˀ ze Lûpliswalt war si, ✳ geben wir ✳ dur bette hˀn Walthˀs, des vorgenanden tegans, ✳ un̄
Jacobs vō Riffˀswile, unsˀs burgˀs, ✳ disen brief, besigelt mit unserm ingesigel, ✳ ✳ der ebtischin ✳ un̄ dem gotzhꝰ ze Kûnsvelt ✳ zeim
offennen urkûnde ✳ des, so wir sahen ✳ und horten, ✳ als vor an disem brief geschriben stat. ✳ dis geschach ✳ und dirre brief wart
gegeben ze Brēgarten, ✳ do von gottes geburt wâren ✳ drûcehen hundert jar ✳ un̄ dar nach in dem dricehenden jare ✳ am nûnden
tag mercen wedels. ✳ da ze gegen waren ✳ hˀ Heinrich vō Sengen, der Lango ze dem Turne, ✳ hˀ ✳ H✳ vō Sengen dˀ Churza, Ruͦd̄
von Maswanden dˀ wirt, ✳ H✳ Ringgenbˀg, ✳ H✳ Sweler, ✳ Niclaus Mûliman, ✳ Jacob Schulthezze vō Wolon, ✳ H✳ vō Buttensulz, ✳ Uͦlr̄ vō
Eichibˀg, ✳ C✳ vō Vispach ✳ un̄ andˀ erber lûte genuͦge. ✳
Königsf. 30
Staatsarchiv
AARGAU
Lùpliswald
uber Lùpliswald ✳
conventz ist
ein koùff br₎ umb zwey
guͤtter dàselbs ✳
by Brēgartt₎
K T ✳ 63 ✳